recursal/SuperWikiNEXT-32B huggingface dataset:
கோட்டுருவியலில், விளிம்பு கட்டுகளின் வரம்புகள் (*edge-transitive graph*) என்பது கீழுள்ள கட்டுப்பாட்டுக்குட்பட்ட கோட்டுரு *G* ஆகும்: 

*G* கோட்டுருவின் எவையேனும் இரு விளிம்புகள் *e*1 மற்றும் *e*2 எனில்: 

{\displaystyle f(e\_{1})=e\_{2}.\ } என்றவாறு {\displaystyle f\colon E(G)\rightarrow E(G)\ } என்ற தன்னுருவாக்கம் *G* இன் இருக்குமானால் *G* ஒரு விளிம்பு-கடப்புக் கோட்டுரு என அழைக்கப்படும்.
அதாவது, ஒரு கோட்டுருவின் தன்னுருவாக்கக் குலமானது கோட்டுருவின் விளிம்புகளின் மீது கடப்புத்தன்மையுடன் செயற்பட்டால் அக்கோட்டுரு விளிம்பு-கடப்புக் கோட்டுருவாக இருக்கும்.

பண்புகள்
--------

கிரே கோட்டுரு - விளிம்பு-கடப்பு மற்றும் ஒழுங்கு கோட்டுரு. ஆனால் முனை-கடப்புக் கோட்டுரு அல்ல.
விளிம்பு-கடப்புக் கோட்டுருக்கள் இருகூறு முழு கோட்டுருக்களையும் ({\displaystyle K\_{m,n}}), சமச்சீர் கோட்டுருக்களையும் உள்ளடக்கியது. இணைப்புள்ள சமச்சீர் கோட்டுருக்கள் முனை-கடப்புத்தன்மையுடையது. ஆனால் பொதுவாக விளிம்பு-கடப்புக் கோட்டுருக்கள் முனை-கோட்டுருக்களாக இருக்க வேண்டிய அவசியமில்லை. விளிம்பு-கடப்புடையதாக ஆனால் முனை-கடப்பற்ற கோட்டுருக்களுக்கு ஒரு எடுத்துக்காட்டு கிரே கோட்டுருவாகும். இவ்வாறு விளிம்பு-கடப்புடையதாக ஆனால் முனை-கடப்பற்றதாகவுள்ள கோட்டுருக்கள் இருகூறு கோட்டுருக்களாக இருக்கும். மேலும் அவற்றை இரு நிறங்களைக் கொண்டு மட்டுமே நிறந்தீட்ட முடியும்.

ஒரு விளிம்பு-கடப்புக் கோட்டுரு ஒழுங்கு கோட்டுருவாக இருந்து முனை-கடப்பற்றதாக இருக்குமானால் அது அரை-சமச்சீர் கோட்டுரு என அழைக்கப்படும். கிரே கோட்டுரு இதற்கும் எடுத்துக்காட்டாக அமையும்.

முனை-கடப்பற்ற ஒவ்வொரு விளிம்பு-கடப்புக் கோட்டுருவும் இருகூறு கோட்டுருவாக இருக்கும். இத்தகைய கோட்டுருக்கள் ஒன்று அரை-சமச்சீரானதாக அல்லது ஈரொழுங்கானதாக (biregular).

ஒரு விளிம்பு-கடப்பு கோட்டுருவின் முனை இணைப்பு அதன் படியின் சிறும அளவுவாக இருக்கும்.

மேற்கோள்கள்
-----------

1. 1 2 3  Biggs, Norman (1993). *Algebraic Graph Theory* (2nd ). Cambridge: Cambridge University Press. பக். 118. பன்னாட்டுத் தரப்புத்தக எண்:0-521-45897-8.
2. ↑  Lauri, Josef; Scapellato, Raffaele (2003), *Topics in Graph Automorphisms and Reconstruction*, London Mathematical Society Student Texts, Cambridge University Press, pp. 20–21, ISBN 9780521529037.
3. ↑  Watkins, Mark E. (1970), "Connectivity of transitive graphs", *Journal of Combinatorial Theory*, **8**: 23–29, doi:10.1016/S0021-9800(70)80005-9, MR 0266804

வெளியிணைப்புகள்
---------------

* Weisstein, Eric W. "Edge-transitive graph", *MathWorld*.
சரத் சந்திர போசு
**சரத் சந்திர போசு** (Sarat Chandra Bose செப்டம்பர் 6, 1889-பிப்பிரவரி 20, 1950 ) என்பவர் இந்திய விடுதலைப் போராட்ட வீரராகவும் வழக்கறிஞராகவும் விளங்கியவர். இவர் புகழ் பெற்ற சுதந்திரப் போராட்டத் தலைவர் சுபாசு சந்திர போசின் அண்ணன் என்பது குறிப்பிடத் தக்கது.

இளமைக் காலம்
------------

சானகிநாத் போசு என்னும் தந்தைக்கும் பிரபாபத்தி போசு என்னும் தாயாருக்கும் பிறந்தவர் கல்லூரிப் படிப்பை பிரசிடென்சி கல்லூரியில் முடித்தார். பின்னர் 1911 ஆம் ஆண்டில் இங்கிலாந்துக்குச் சென்றார். அங்கு பாரிஸ்டர் கல்வி முடித்துவிட்டு இந்தியாவுக்குத் திரும்பினார். இந்தியாவில் வழக்கறிஞர் தொழிலில் ஈடுபட்டார். இந்திய விடுதலைப் போராட்டத்திலும் கலந்து கொண்டார்.

அரசியல் பணி
-----------

* 1936 ஆம் ஆண்டில் வங்கப் பிரதேச காங்கிரசு குழுவின் தலைவர் ஆனார்.
* 1936 முதல் 1947 வரை அனைத்திந்திய காங்கிரசு குழுவில் உறுப்பினராக இருந்தார்.
* 1946 முதல் 1947 வரை நடுவண் சட்ட சவைக்கு காங்கிரசு தூதுக் குழுவை வழி நடத்திச் சென்றார்.
* வெள்ளையனே வெளியேறு இயக்கத்தில் ஈடுபட்டுப் போராடினாலும், அதே நேரத்தில் தம் இளவல் சுபாசு சந்திர போசுவின் இந்தியத் தேசியப் படையின் செயல்பாட்டையும் ஆதரித்தார்.
* 1945 இல் சுபாசு சந்திர போசு காலமான பிறகு இந்தியத் தேசியப் படையைச் சேர்ந்த வீரர்களுக்கும் அவர்களின் குடும்பங்களுக்கும் நிவாரண உதவிகளைச் செய்தார்.
* பிற்காலத்தில் கொள்கை வேறுபாட்டால் காங்கிரசிலிருந்து விலகினார்.
* இந்தியா விடுதலை அடைந்ததும் தம் தம்பி சுபாசு சந்திர போசு நடத்தி வந்த பார்வர்டு பிளாக் கட்சியில் இருந்து வழி நடத்திச் சென்றார்.
* சோலிசக் குடியரசுக் கட்சி என்னும் பெயரில் ஒரு அமைப்பைத் தொடங்கினார். இந்தியாவிலும் வங்கத்திலும் சோசலிச அமைப்பு ஆட்சி மலர்வதை விரும்பினார்.

சிறை வாழ்க்கை
-------------

சரத் சந்திர போசு சப்பானிய அரசுடன் தொடர்பு வைத்திருந்து பிரிட்டிசு அரசுக்கு எதிராகத் துரோகம் செய்ததாகக் குற்றம் சாற்றப்பட்டு 1941 ஆம் ஆண்டில் திசம்பர் 12 இல் கைதானார். 1945 ஆம் ஆண்டு வரை சிறையில் அடைக்கப் பட்டார்.

நினைவு போற்றல்
--------------

Statue of Sharat Bose
சரத் சந்திர போசுவை நினைத்துப் போற்றும் வகையில் 2014 ஆம் ஆண்டில் அவர் பெயரில் ஒரு சொற்பொழிவு நிகழ்ச்சி நடந்தது. 
அதில் லியனாத் கார்டன் என்னும் வரலாற்று ஆசிரியர் அவரை பற்றிப் பேசினார். லியானத் கார்டன் என்பவர் சரத் சந்திர போசு, சுபாசு சந்திர போசு ஆகிய இரு சகோதரர்களின் வாழ்க்கை வரலாற்று நூலை எழுதியவர் ஆவார்.
நீரத் சந்திர சவுத்ரி என்னும் புகழ் பெற்ற அறிஞர் சரத் சந்திர போசுவிடம் 1937 முதல் 1941 வரை செயலராகப் பணி புரிந்தார் என்பது 
குறிப்பிடத்தக்கது.

மேற்கோள்கள்
-----------

* Thy Hand, Great Anarch! India 1921-1952 (Book by Nirad C.Chaudhuri)
* History failed to recognize Sarat Chandra Bose: Leonard Gordon
பாபிலோன் கோட்டை
**பாபிலோன் கோட்டை**  (*Babylon Fortress*) எகிப்தின் நைல் கழிமுகத்தில் *பாபிலோன்* எனப்பட்ட இடத்தில் கட்டப்பட்ட தொன்மையான கோட்டையாகும். இன்றைய நாட்களில் கோப்திய கெய்ரோ எனப்படும் இடத்தில் இது அமைந்துள்ளது. நைல் ஆற்றின் கிழக்குக் கரையில் பாரோவிய கால்வாய் (டாலமி கால்வாய், டிராஜானின் கால்வாய் என்றும் அழைக்கப்பெறும்) துவங்குமிடத்தில் அமைந்துள்ளது. 

கீழ் எகிப்திற்கும் நடுவண் எகிப்திற்கும் எல்லையில் இக்கோட்டை அமைக்கப்பட்டுள்ளது. நைல் ஆற்றின் மேற்புறம் செல்வோரும் கீழ்ப்புறம் செல்வோரும் சுங்கவரி செலுத்த வேண்டியிருந்தது. இதனைத் தொடக்கத்தில் கிமு 525இல் பாபிலோனிய விசுவாசிகள் கட்டியிருக்கலாம் என நம்பப்படுகிறது. உரோமானியர்கள் தங்கள் வழக்கப்படி சிவப்பு,வெள்ளை பட்டைகளுடன் ஆற்றுக்கருகில் புதிய கோட்டையைக் கட்டினர். 

கோட்டையினுள்ளே கோப்திய அருங்காட்சியகமும் கன்னிமாடமும் பல கிறித்தவக் கோவில்களும் உள்ளன; புனித ஜோர்ஜின் கோவிலும் தொங்கு தேவாலயமும் இந்தக் கோட்டையினுள்தான் உள்ளன.

பாபிலோன் கோட்டையின் ஒளிப்படங்கள்
--------------------------------

* 
* 
* 
*

இதனையும் காண்க
--------------

* கோப்திய கெய்ரோ

மேற்சான்றுகள்
-------------

* Richard Talbert, Barrington Atlas of the Greek and Roman World, (ISBN 0-691-03169-X), p. 74.
**பாரதிய வித்தியா பவன்** (Bharatiya Vidya Bhavan) பிரித்தானிய இந்திய அரசில் இந்தியர்களால் நிறுவப்பட்ட பெரும் கல்வி நிறுவனம் ஆகும். இக்கல்வி அறக்கட்டளை நிறுவனத்தை, மகாத்மா காந்தியின் ஆதரவுடன், இந்திய விடுதலை இயக்கப் போராட்ட வீரரும், கல்வியாளருமான **குலபதி** கே. எம். முன்ஷியால் 7 நவம்பர் 1938ல் நிறுவப்பட்டது. இதன் தலைமை அலுவலகம் மும்பையில் உள்ளது. 

தற்போது பாரதிய வித்தியா பவனின் செயற்திட்டங்கள் இந்தியா முழுவதும் 119 மையங்களில் நடத்தப்படுகிறது. மேலும் வெளிநாட்டில் 7 மையங்கள் செய்ல்படுகிறது. 

இந்நிறுவனம் ஆங்கிலம் மற்றும் இந்திய மொழிகளில் இந்து தொன்மவியல் போன்ற நூல்கள் மற்றும் இதழ்கள் வெளியிட்டு வருகிறது.

அமைப்பு
-------

பாரதிய வித்தியா பவன் அறக்கட்டளை நிறுவனம் இந்தியாவின் பல மாநிலங்களில் நூற்றிற்கும் மேற்பட்ட ஆரம்பப் பள்ளிகளும், இடைநிலைப் பள்ளிகளும், மேனிலைப்பள்ளிகளும், கல்லூரிகளும் நடத்துகிறது.

வல்லபாய் படேல், தலாய் லாமா, ஜவகர்லால் நேரு, அன்னை தெரசா, ஜெ. ர. தா. டாட்டா ஆகியோர் பாரதிய வித்தியா பவனின் புகழ் பெற்ற முன்னாள் கௌரவ உறுப்பினர்கள் ஆவார்.

சிறப்பு
-------

2002ம் ஆண்டில் பாரதிய வித்தியாபவன் நிறுவனம் காந்தி அமைதிப் பரிசு பெற்றுள்ளது.

மேற்கோள்கள்
-----------

1. ↑  President Abdul Kalam to confer Gandhi Peace Prize on Bharatiya Vidya Bhavan
2. ↑  KULAPATI K. M. MUNSHI: Dates & Events of Munshi's Life
[*தொடர்பிழந்த இணைப்பு*]
3. ↑
4. ↑  "Bharatiya Vidya Bhavan". Schoolkhoj. 2011-09-26 அன்று மூலம் பரணிடப்பட்டது. 2017-09-27 அன்று பார்க்கப்பட்டது.
5. ↑  "List of Bharatiya Vidya Bhavan institutions in India and abroad". 2018-01-14 அன்று மூலம் பரணிடப்பட்டது. 2017-09-27 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***பாரதிய வித்தியா பவன்***   
என்பதின் ஊடகங்கள் உள்ளன. 

* Bharatiya Vidya Bhavan's social network platform பரணிடப்பட்டது 2013-08-11 at the வந்தவழி இயந்திரம்
* Bharatiya Vidya Bhavan official website
* Amrita Bharati website
* PM Manmohan Singh's remarks on visit to Bharatiya Vidya Bhavan in 2006
* Bill Gates makes personal donation to Bharatiya Vidya Bhavan's computer initiative
* Bharatiya Vidya Bhavan to start scholarship scheme for students பரணிடப்பட்டது 2009-04-30 at the வந்தவழி இயந்திரம்
* Visit London: The Bhavan Centre – Institute Of Indian Arts and Culture
* BVBPS BHEL Ramachandrapuram's Official Website
மறுசுழற்சி செய்யப்பட்ட கட்டுமான பொருட்கள் என்பது கட்டுமான பணிகள் செய்யும் போது சில பொருட்களில் உற்பத்தியாகும் கழிவுகள் மறுசுழற்சி செய்து மீண்டும் பயன் பட கூடிய ஒரு பொருளாக மாற்றுவது மற்றும் மக்கள் தங்கள் வீடுகளில் மற்றும் அலுவலங்களில் பயன்படுத்திய பிறகு தூக்கி எரியும் குப்பைகளை தரம் பிரித்து மக்கும் குப்பை மக்க குப்பை என சேமிக்க படுகிறது மக்கும் குப்பை உரமாக மட்டும் இன்றி சில கட்டுமான பணிக்கு பயன்படும் பொருளாக மாற்ற படுகிறது 

1. மரத்தூள் பலகை

மக்கா குப்பை மேலும் தரம் பிரித்து அதில் இருக்கும் நெகிழி பிரித்து எடுக்கப்படுகிறது பல ரசாயன மற்றும் இயந்திர செயலகத்திற்கு பிறகு அவை கட்டுமான பணிக்கு பயன்படும் பொருளாக மாற்ற படுகிறது மேலும் நிலக்கரியை எரித்து மின்சாரம் தயார் செய்யும் அனல் மின் நிலையங்களில் இருக்கும் கழிவு பொருள் சாம்பல் .இந்த சாம்பல் கொண்டு கட்டுமான பணிக்கான சாம்பல் கற்கள் செய்கின்றனர்.

1. நெகிழி தகடு
2. நெகிழி பலகை
3. சாம்பல் கற்கள்

மேலும் இது போன்ற மாரு சுழற்சி செய்யப்பட்ட பொருட்களை பயப்படுத்துவதி மூலம் சிறப்பான முறையில் திட கழிவு அப்புறப்படுத்தப்படுகிறது.

மேற்கோள்கள்
-----------

1. 
2. பரணிடப்பட்டது 2017-02-05 at the வந்தவழி இயந்திரம்
வியட் மின் சின்னம்
**வியட் மின்** (*Việt Minh*) என்பது பிரான்சிடம் இருந்தும் ஜப்பான் இடமிருந்து வியட்நாமை விடுவிக்க 1941 ஆம் ஆண்டில் கம்யூனிஸ்ட் தலைவர் ஹோ சி மின் ஆரம்பித்த ஒரு கம்யூனிச புரட்சி விடுதலை இயக்கம் ஆகும். இதன் பெயர் *Việt Nam Ðộc Lập Ðồng Minh Hội* (வியட்நாம் விடுதலைக்கான முன்னணி) என்பதன் சுருக்கமாகும்.

இரண்டாம் உலகப் போர்
-------------------

இரண்டாம் உலகப் போரின் போது ஜப்பான் பிரெஞ்சு இந்தோசீனாவை கைப்பற்றியிருந்தது. ஜப்பானியர்களுக்கெதிராக இராணுவப் போராட்டத்தினை வியட் மின் ஆரம்பித்திருந்தது. இதனால் இது அமெரிக்கா மற்றும் சீனாவிடம் இருந்து நிதி உதவிகளைப் பெறக்கூடியதாக இருந்தது. ஹோ சி மின் கம்யூனிசவாதியாக இருந்தமையினால் அவர் சீனா வில் ஓர் ஆண்டு காலம் சிறையிலும் கழிக்க வேண்டி இருந்தது. ஆகஸ்ட் 1945 உல் ஜப்பான் சரணடைந்தபோது, ஹனோய் நகரின் சில கட்டிடங்களை ஹோ சி மின் தலைமையிலான வியட் மின்னின் பாவானைக்கு தந்தது. செப்டம்பர் 2, 1945 இல் ஹோ வியட்நாம் சனநாயகக் குடியரசை விடுவிக்கப்பட்ட நாடாக அறிவித்தார்.

முதலாம் இந்தோசீனப் போர்
-----------------------

சீனா, பிரான்ஸ் ஆகிய நாடுகளுடன் வியட் மின் ஒப்பந்தம் ஒன்றில் கைச்சாத்திட்டது. அதன்படி பிரெஞ்சுக் கூட்டமைப்பில் சுதந்திர நாடாக இருக்க வியட்நாம் ஒப்புக் கொண்டது. இவ்வொப்பந்தம் முறிவடைந்து பிரான்சுடன் 10 ஆண்டுகள் கடும் போர் இடம்பெற்றது. பிரான்ஸ் ஹனோயை மீண்டும் கைப்பற்றினாலும் 1947 இல் வியட் மின் தளத்தைக் கைப்பற்ற எடுத்த முயற்சி தோல்வி கண்டது. 1949 இல் சீனாவின் உதவி கிடைத்தது. நாட்டின் பல புறப் பகுதிகளைத் தம்வசமாக்கினர்.

வடக்கு வியட்நாம்
----------------

பிரான்ஸ் வியட்நாமில் இருந்து வெளியேறுவதற்கு பேச்சுவார்த்தையில் இறங்கியது. 1954 இல் ஜெனீவாவில் இடம்பெற்ற மாநாட்டினை அடுத்து நாடு வடக்கு வியட்நாம், தெற்கு வியட்நாம் என இரண்டாகப் பிரிக்கப்பட்டது. அக்டோபர் 11 1954 இல் வடக்கு பகுதியின் ஆட்சி வியட் மின்னுக்கு வழங்கப்பட்டது. ஹோ அதன் பிரதமரானார். தெற்குப் பகுதிக்கு *Ngo Dinh Diem* என்பவர் பிரதமரானார்.

வெளி இணைப்புகள்
---------------

* வியட்நாம் வரலாற்றின் தொகுப்பு பரணிடப்பட்டது 2012-08-13 at the வந்தவழி இயந்திரம்
* Vietnamese Declaration of Independence பரணிடப்பட்டது 2006-02-11 at the வந்தவழி இயந்திரம்
**மறுபிறவி** (*Maru Piravi*) 1973 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில்முத்துராமன், மஞ்சுளா மற்றும் பலரும் நடித்துள்ளனர். 1972-ஆம் ஆண்டில் வெளிவந்த *புனர்ஜென்மம்* என்ற மலையாளத் திரைப்படத்தின் தமிழ்ப் பதிப்பே மறுபிறவி ஆகும். உளவியலாளர் ஆபிரகாம் கோவூர் உண்மையான சம்பவமொன்றை அடிப்படியாக கொண்டு எழுதிய கதையின் பின்னணியில் இத்திரைப்படம் தயாரிக்கப்பட்டது;

கதை
---

இளங்கோ (ஆர். முத்துராமன்) ஒரு கல்லூரி பேராசிரியர். அவர் அக்கல்லூரி மாணவியான சாரதாவை (மஞ்சுளா) விரும்பி மணந்து கொள்கிறார். ஆனால் அவளுடன் தாம்பத்ய உறவு கொள்ள மட்டும் அவரால் முடியவில்லை. ஆனால் தனது பாலியல் இச்சையை தீர்த்துக் கொள்ள தன் வீட்டு வேலைக்காரியிடம் உடலுறவு உறவு வைத்துக் கொள்கிறார். மனதில்தான் அவருக்குக் ஏதோ ஒரு குறைபாடு. சாரதா தன் கணவனின் போக்கை எண்ணி திகைக்கிறாள். வேதனைப்படுகிறாள்.

இறுதியில் மருத்துவரை நாடும் போது கணவனின் இந்தக் குறைபாடுக்கு காரணம் புரிகிறது. கணவனின் தாயின் உருவமும், தன் மனைவியின் உருவமும் ஒத்துப் போவதால் அவர் தன் மனைவியை நெருங்கும் போதெல்லாம் மனைவியின் முகத்தில் தன் தாயின் உருவத்தைப் பார்க்கிறார். அதனால் மனைவி உறவு கொள்ள வரும்போதெல்லாம் அவளை விட்டு விலகுகிறார்.
இறுதியில் அவருக்கு அளிக்கப்படும் மனநல சிகிச்சைக்குப் பிறகு இயல்பு நிலைக்கு வருகிறார்.

நடிகர்கள்
---------

* ஆர். முத்துராமன் (இளங்கோ)
* மஞ்சுளா (சாரதா)
* எஸ். ஏ. அசோகன்
* விஜயசிறீ
* சுகுமாரி
* நாகேஷ்
* தேங்காய் சீனிவாசன்
* எம். ஆர். ஆர். வாசு
* மனோரமா

பாடல்கள்
--------

கண்ணதாசன் இயற்றிய பாடல்களுக்கு டி. ஆர். பாப்பா இசையமைத்திருந்தார். எஸ். பி. பாலசுப்பிரமணியம், பி. சுசீலா, சூலமங்கலம் ராஜலட்சுமி, எல். ஆர். ஈஸ்வரி, எம். ஆர். விஜயா, சரளா, பி. எஸ். சசிரேகா ஆகியோர் பாடியிருந்தனர்.

|  |  |  |  |  |
| --- | --- | --- | --- | --- |
| **இல.** | **பாடல்** | **பாடகர்(கள்)** | **இயற்றியவர்** | **நீளம் (நி:செ)** |
| 1 | ஏடீ பூங்கொடி ஏனிந்தப் பார்வை | எம். ஆர். விஜயா | கண்ணதாசன் | 04:16 |
| 2 | அலைகளிலே தென்றல் வந்து | பி. சுசீலா | 03:09 |
| 3 | சொந்தம் இனி உன் மடியில் | எஸ். பி. பாலசுப்பிரமணியம், பி. சுசீலா | 03:01 |
| 4 | காவேரி மான்தோப்புக் கனியோ | சூலமங்கலம் ராஜலட்சுமி | 03:09 |

மேற்கோள்கள்
-----------

வெளி இணைப்புகள்
---------------

* Maru Piravi at jointscene
**அர்நாத் சிங் யாதவ்** (*Harnath Singh Yadav*)(பிறப்பு 1 ஏப்ரல் 1941) என்பவர் உத்தரப்பிரதேசத்தினை சேர்ந்த இந்திய அரசியல்வாதி ஆவார். இவர் பாரதிய ஜனதா கட்சி உறுப்பினர். இவர் இந்திய நாடாளுமன்றத்தின் மேல்சபையான மாநிலங்களவையில் உத்தரப்பிரதேசத்தைப் பிரதிநிதித்துவப்படுத்தும் வகையில் நாடாளுமன்ற உறுப்பினராக 2018ஆம் ஆண்டு தேர்ந்தெடுக்கப்பட்டார். இவர் மைன்புரி மாவட்டத்தில் உள்ள கோபால்பூர் கிராமத்தைச் சேர்ந்தவர்.

அர்நாத் சிங் யாதவ் ஒரு முன்னாள் சட்டமேலவை உறுப்பினர் ஆவார். இவர் மைன்புரியிலிருந்து இட்டாவிற்கு குடிபெயர்ந்தார். ஆர். எஸ். எஸ். சேவகராகப் பணியாற்றிய பின்னர் பாஜக மாநில பொதுச் செயலாளராக ஆனார். இவர் முன்னாள் முதல்வர் கல்யாண் சிங்குக்கு நெருக்கமானவர். இவர் 1996-ல் சுயேச்சையாகச் சட்ட மேலவை உறுப்பினராகவும், பின்னர் 2002-ல் ஆக்ரா பட்டதாரி தொகுதியிலிருந்து சமாஜ்வாதி கட்சியின் ஆதரவுடன் தேர்ந்தெடுக்கப்பட்டார். 2014ல் நடந்த சட்டமன்றத் தேர்தலில் தோல்வியடைந்த இவர், பாரதிய ஜனதா கட்சியில் சேர்ந்தார். 2017 உத்தரப்பிரதேச தேர்தலில், யாதவர்கள் நிறைந்த மாவட்டமான மைன்புரியின் பொறுப்பாளராக பாஜக இவரை நியமித்தது.

மேற்கோள்கள்
-----------

1. ↑  "BJP bags 11 Rajya Sabha seats, crushes SP-BSP bonhomie in UP". தி எகனாமிக் டைம்ஸ். 24 March 2018. 24 March 2018 அன்று பார்க்கப்பட்டது.
2. ↑  "In Rajya Sabha race, newcomers & state leaders". Indian Express. 13 March 2018. 24 March 2018 அன்று பார்க்கப்பட்டது.
ஹாம் வானொலி ஏற்பி**மறுகொணரி** என்பதை ஆங்கிலத்தில் Repeater  என்கிறோம். தமிழகத்தில் செயல்பட்டுவரும் அனைத்து ஹாம் வானொலிகளும் மறுகொணரியின் உதவியுடனே ஒலிபரப்பி வருகின்றன. அதற்கு காரணம், இவற்றின் துணைகொண்டே, இந்த ஒலிபரப்புகள் நீண்ட தூரம் பயணிக்க முடியும். முதலில் ‘மறுகொணரி’ என்றால் என்ன என்று பார்ப்போம். ஒரு சிலர் இதனை ‘மீளச்செயலி’ என்றும் அழைக்கின்றனர். அதற்குக் காரணம், குறைந்த சக்தியில் ஒலிபரப்பாகும் இந்த ஹாம் வானொலிகளுக்கு, அதிக சக்தியைக் கொடுப்பதால், அதற்கு மீளச்செயலி அல்லது மறுகொணரி என்று அழைக்கப்படுகிறது.

தமிழகத்தில் உள்ள மறுகொணரிகள்
----------------------------

**பெயர்                   ஊர்                       அலைவரிசை**

VU3SMA       சென்னை                   145.000          +600

VU2MRR       சென்னை                   145.175          +600

VU2MVR       சென்னை                   145.075          +600

VU3VCG       சென்னை                   144.975          +600

VU2MWG      சென்னை                   434.1000       +1600

VU2CBE        கோவை                     144.800          +600

VU2RPT        கோவை                     145.200          +600 (செயல்பாட்டில் இல்லை)

VU2AOT        கோவை                     145.750          -600 (செயல்பாட்டில் இல்லை)

VU2IDR         கும்பகோணம்           144.000          -600   

VU2KOD       கொடைக்கானல்      145.150          -600   

VU2MRR       கொடைக்கானல்      145.775          -600   

VU2MWG      கொடைக்கானல்      434.100          +1600 (செயல்பாட்டில் இல்லை)

VU2LEU        நாகர்கோவில்           145.850          -600   

VU2RYM       இராஜபாளையம்      145.600          -600

VU2TJR         தஞ்சாவூர்                   145.850          -600   

VU2KJO        தூத்துக்குடி                145.675          -600   

VU2VCM       ஏலகிரி                       145.475          -600               

VU2TCD        ஏற்காடு                      145.850          -600   

VU2POC       ஏற்காடு                     434.950          +1600

VU2YCD       ஏற்காடு                      434.950          -1600 

VU2DND       கோத்தகிரி                144.7500       -600

VU2UDT        உடுமலை                   144.9000       -600

VU2IRT          ஊட்டி                         144.9750       -600 (செயல்பாட்டில் இல்லை)

VU2ECS        கீழக்கரை                  144.950          -600

மேற்கோள்கள்
-----------

1. ↑  "Hamradioindia - repeaters in india". *hamradioindia.com*. 2020-07-06 அன்று மூலம் பரணிடப்பட்டது. 2020-08-18 அன்று பார்க்கப்பட்டது.
2. ↑  says, Raj. "VHF UHF Repeaters list – Malabar Amateur Radio Society" (ஆங்கிலம்). 2020-08-18 அன்று பார்க்கப்பட்டது.
3. ↑  "HF/VHF Nets & Repeater Information – The Amateur Radio Society of India (ARSI)" (ஆங்கிலம்). 2020-08-18 அன்று பார்க்கப்பட்டது.
4. ↑  "Indian VHF Repeaters | QARL Quilon Amateur Radio League VU2QAR Kollam Ham Radio Club Kerala South India". *www.vu2qar.com*. 2020-08-18 அன்று பார்க்கப்பட்டது.
5. ↑  "ஸ்பெக்ட்ரம் போர்: அமெச்சூர் வானொலிக்குள்ளே - 9 தங்க.ஜெய்சக்திவேல்". *Bookday* (ஆங்கிலம்). 2020-08-12. 2020-08-18 அன்று பார்க்கப்பட்டது.
விமானம் மற்றும் கோபுரம்
**விமானம்** என்பது இந்து கோயில்லகளின் கர்ப்பக்கிருகம் என்னும் உன்னாழிகையின் மீது அமைக்கப்படும் கோபுரத்தைக் குறிப்பிடுவது ஆகும்.

கட்டடக்கலை
----------

புரி புரி ஜெகன்நாதர் கோயில் அமைந்து்ள்ள கலிங்கக் கட்டடக்கலை பாணியிலான விமானம்.
ஆகாஷ் (இந்தி)/விமானம் (தமிழ்)/ஆகாஷா (கன்னடம்/சமசுகிருதம்) என அழைக்கப்படுவது ஆகாயத்தில் உள்ள அனைத்து கிரகங்களிலிருந்தும் ஆற்றலை கிரகித்து ஆகர்சன சக்தியாக மக்களுக்கு எந்த செலவும் இல்லாமல் அளிக்கக்கூடியது என கருதப்படுகிறது.  திராவிட பாணியிலான இந்துக் கோயில்களில் பல்வேறுவிதமான கோபுரங்கள் கட்டப்பட்டு இருக்கும். சந்நிதியைச் சுற்றி பொதுவாக பல அடுக்குகளாக பிரகாரச் சுவர்கள் கட்டப்பட்டிருக்கும், பொதுவாக வெளிப்பிரகாரச் சுவரில் நான்கு கோபுரங்கள் அமைக்கப்பட்டிருக்கும். மூலஸ்தான (முதனைமைத் தெய்வத்தின் கோவில்) கூரை மீது அமைந்துள்ள கோபுரம் விமானம் என அழைக்கப்படுகின்றது. பொதுவாக சில கோயில்களில்தான் இந்த விமான கோபுரங்கள் பிரபலமானவையாக உள்ளன பெரும்பாலும் வெளி கோபுரங்களே புகழ்பெற்றவையாக இருக்கின்றன.

புகழ்வாய்ந்த கோயில்கள்
----------------------

தங்கத் தகடுகள் வேயப்பட்ட பொன்னம்பல விமானம்
தில்லை நடராசர் கோயிலின் பொன்னம்பலம் (கனக சபை) ஒரு சிறந்த எடுத்துக்காட்டாகும். இந்தக் கோயில் முற்றிலும் தங்க தகடுகளால் வேயப்பட்டிருக்கும், ஆனால் பெரும்பாலான மற்ற கோயில் விமானங்களை ஒப்பிடும்போது அதன் அளவு மற்றும் கட்டமைப்பு வேறுபட்டதாகவும் பெரியதாகவும் இருக்கும். வரலாற்று ஆதாரங்களின்படி தில்லை அம்பலத்தை 9 ஆம் நூற்றாண்டில் முதலாம் பராந்தக சோழன் பொற்தகடுகளால் வேய்ந்தார். இந்த விமானம் இன்றுவரை பெருமை வாய்ந்ததாக உள்ளது. 

திருமலை வெங்கடாசலபதி கோயிலின் பொன் தகடு வேய்ந்த விமானம்
திருமலை வெங்கடேஸ்வரர் கோவிலின் முதன்மை சந்நிதியின் விமானம் ஆனந்த நிலையம் என்று அழைக்கப்படுகிறது இந்த விமானம் மற்றொரு புகழ்வாய்ந்த விமானத்துக்கு ஒரு முதன்மை எடுத்துக்காட்டாகும்.

மதுரை மீனாட்சி சுந்தரேசுவரர் கோயில் இரண்டு தங்க விமானங்களைக் கொண்டுள்ளது, ஒன்று சிவனின் கருவறை விமானத்தின் மீதும் மற்றொன்று மீனாட்சி கருவறை மீதும் அமைக்கப்பட்டுள்ளது. 

தஞ்சை தஞ்சைப் பெருவுடையார் கோயில் விமானமானது மற்றொரு எடுத்துக்காட்டு, இந்த விமானமானது மிக உயரமானது. இது போன்ற விமான அமைப்பு மிக அரியது.

படக்காட்சியகம்
--------------

* சீர்காழி கோயில் விமானம்சீர்காழி கோயில் விமானம்
* திருநல்லூர் விமானம்திருநல்லூர் விமானம்
* பழனி மலையில் உள்ள தங்க விமானம்பழனி மலையில் உள்ள தங்க விமானம்

குறிப்பு
--------

1. ↑  "Glossary". art-and-archaeology. 2007-04-05 அன்று மூலம் பரணிடப்பட்டது. 2007-02-10 அன்று பார்க்கப்பட்டது.
2. ↑  Adam Hardy. *Indian temple architecture: form and transformation : the Karṇāṭa Drāviḍa*. .
3. ↑  "Towers". 5 ஏப்ரல் 2009 அன்று மூலதளத்திலிருந்து பரணிடப்பட்டது எடுக்கப்பட்டது. 13 ஆகஸ்ட் 2021 அன்று பார்க்கப்பட்டது.
**சண்டிலிப்பாய் பிரதேச செயலாளர் பிரிவு** அல்லது **வலிகாமம் தென்மேற்கு பிரதேச செயலாளர் பிரிவு** (Valikamam South-West Divisional Secretariat) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 28 கிராம அலுவலர் பிரிவுகளைக் கொண்டுள்ளது. ஆனைக்கோட்டை, இளவாலை, மானிப்பாய், மாரீசன்கூடல், மாசியப்பிட்டி, மாதகல், முள்ளானை, நவாலி, பண்டத்தரிப்பு, பெரியவிளான், பிரான்பத்தை, சண்டிலிப்பாய், சாவற்காடு, சில்லாலை, சுதுமலை, உயரப்புலம், வடலியடைப்பு ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. வடக்குத் தெற்காகக் குடாநாட்டின் வடக்கு, தெற்கு எல்லைகளைத் தொட்டு நிற்கின்ற இப்பிரிவின் வடக்கு எல்லையில் இந்தியப் பெருங்கடலும், தெற்கு எல்லையில் யாழ்ப்பாண நீரேரியும் உள்ளன. கிழக்கில் தெல்லிப்பழை, உடுவில், நல்லூர் ஆகிய பிரதேச செயலாளர் பிரிவுகளும், மேற்கில் சங்கானை பிரதேச செயலாளர் பிரிவும் உள்ளன. இதன் நிர்வாகத் தலைமையகம் சண்டிலிப்பாயில் அமைக்கப்பட்டுள்ளது.

இப் பிரிவின் பரப்பளவு 45 சதுர கிலோமீட்டர் ஆகும்.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* வலிகாமம் தென்மேற்கு பிரதேச சபை (தேர்தல் முடிவுகள் உட்பட)
* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் மேலூர் வட்டத்தில் உள்ள கிராமம் ஆகும்.

அருள்மிகு வேலாயுத சுவாமி திருக்கோவில்
-------------------------------------

இந்த ஊரின் சிறப்பு இங்கு உள்ள "அருள்மிகு வேலாயுத சுவாமி திருக்கோவில் ".இங்கு உள்ள சுற்றூ வட்டார கிராமங்களில் நிச்சயிக்கப்படும் திருமணங்கள் இங்கு பெரும்பாலும் நடத்தப்படுகின்றன.இதன் ஒரு தனி சிறப்பு இங்கு திருமணமான தம்பதியினருக்கு குழந்தை இல்லாமல் இருப்பதில்லை.ஊருக்கு வரும் நுழைவாயில் இத்திருக்கோவில் அமைந்துள்ளது.இதனை சுற்றீ இரண்டு குளங்கள் அமைந்துள்ளது.

இங்கு உள்ள சுற்றூ வட்டார கிராமங்களில் நிச்சயிக்கப்படும் திருமணங்கள் இங்கு பெரும்பாலும் நடத்தப்படுகின்றன.இதன் ஒரு தனி சிறப்பு இங்கு திருமணமான தம்பதியினருக்கு குழந்தை இல்லாமல் இருப்பதில்லை.ஊருக்கு வரும் நுழைவாயில் இத்திருக்கோவில் அமைந்துள்ளது.இதனை சுற்றீ இரண்டு குளங்கள் அமைந்துள்ளது.

இந்த ஊரின் தெற்குப்பகுதில் "அருள்மிகு சின்னபுலி அய்யணார் திருக்கோவில் "உள்ளது.மேற்கு பகுதியில்"அருள்மிகு செல்லியம்மன் திருக்கோவில்" உள்ளது.தென்மேற்கில் "அருள்மிகு யாணைக்குட்டி திருக்கோவில்"உள்ளது.

அருள்மிகு சின்னபுலி அய்யணார் திருக்கோவில்
-----------------------------------------

இத்திருக்கோவில் அ.வல்லாளபட்டி பேரூராட்சியை சேர்ந்தது. அரிட்டாபட்டி செல்லும் வழியில் உள்ளது. இத்திருக்கோவிலின் திருவிழாவை "கூத்துதிருவிழா" என்றழைப்பார்கள்.இது 8 வருடங்களுக்கு ஒருமுறை நடைபெரும் இத்திருவிழா மிகவும் சிறப்பு வாய்ந்தது. இங்கு நேர்த்திகடனை செலுத்துவதற்கு குதிரை செய்து காணிக்கை செலுத்துவர்.இதில் ஒரு சிறப்பு என்னவென்றால் "இந்தியாவிலேயே அதிக குதிரை(புரவி எடுப்பு) காணிக்கை செலுத்தும் ஒரே திருக்கோவில்" என்ற பெருமை உண்டு.இக்கோவிலை சேர்ந்த "பெரியபுலி அய்யணார் திருக்கோவில்" ஒன்று உள்ளது. இத்திருக்ககோவில் அ.வல்லாளபட்டியிலிருந்து புலிப்பட்டி செல்லும் வழியில் சுமார் 4 கி.மீ தொலைவில் உள்ளது.இங்கிருந்து தொடங்கி சின்னபுலி அய்யணார் திருக்கோவில் வரை புரவி எடுப்பு நடைபெறும்.7 நாட்கள் இங்கு இத்திருவிழா நடைபெரும்.

அருள்மிகு செல்லியம்மன் திருக்கோவில்
-----------------------------------

இத்திருக்கோவில் ஏ. வெள்ளாளப்பட்டி பேரூராட்சியை சேர்ந்தது. சண்முகநாதபுரத்திலிருந்து அ.வல்லாளபட்டி செல்லும் வழியில் உள்ளது. இங்கு ஒவ்வொரு ஆனி மாதமும் திருவிழா நடைபெறும்.

அருள்மிகு யாணைக்குட்டி திருக்கோவில்
-----------------------------------

இத்திருக்கோவில் சண்முகநாதபுரத்தை சேர்ந்தது.சண்முகநாதபுரத்திலிருந்து அ.வல்லாளபட்டி செல்லும் சாலையில் உள்ளது.இங்கு ஒவ்வொரு ஆடி மாதமும் திருவிழா நடைபெறும்.

மேற்கோள்கள்
-----------
**அர்த்தனா பினு** (*Arthana Binu*) இந்தியத் திரைப்பட நடிகையும் இந்திய தொலைக்காட்சி நிகழ்ச்சித் தொகுப்பாளரும் ஆவார். இவர் தமிழ் , மலையாளம் மற்றும் தெலுங்கு திரைப்படத் துறையில் தோன்றினார். 2016 ஆம் ஆண்டு தெலுங்கு திரைப்படமான *சீதாம்மா ஆண்டலு ராமையா சித்ராலு*வில் அறிமுகமானார். தமிழில் தொண்டன் (2017), செம (2018) மற்றும் கடைகுட்டி சிங்கம் (2018) போன்ற படத்தில் நடித்தார்..

பிறப்பு மற்றும் இளமைக்காலம்
---------------------------

திருவனந்தபுரத்தின் சர்வோதயா வித்யாலயத்தில் அர்த்தனா தனது பள்ளிப்படிப்பை முடித்தார். அவர் தனது 11 ஆம் வகுப்பு பள்ளிப்படிப்பில் மலையாளத்தில் உள்ள டிவி சேனல்களில் தொகுப்பாளராகப் பங்களிக்கத் தொடங்கினார். பள்ளி வாழ்க்கையை முடித்த பின்னர், திருவனாதபுரத்தின் *மார் இவானியோஸ்* கல்லூரியில் இளங்கலை இதழியல், வெகுஜன தொடர்பு மற்றும் வீடியோ தயாரிப்பு ஆகியவற்றில் சேர்ந்தார். பட்டம் பெறுவதற்கு முன்பே, அர்த்தனா மாதிரியாகத் தனது வாழ்க்கையைத் தொடங்கினார். ஸ்ரீகண்டன் நாயர் ஏற்பாடு செய்த பொழுதுபோக்கு மற்றும் பிரபலமான விளையாட்டு நிகழ்ச்சியான ஸ்மார்ட் ஷோவை தொகுத்தளித்தார் அந்நிகழ்ச்சியை ஃப்ளவர்ஸ் (டிவி சேனல்) ஒளிபரப்பிய பின்னர் அவர் புகழ் பெற்றார். நடிகர் சுரேஷ் கோபியுடன் நிங்கல்கம் ஆகாம் கோடீஷ்வரனுக்கான விளம்பரங்களையும் செய்தார்.

திரைப்படங்கள்
-------------



| ஆண்டு | திரைப்படம் | கதாப்பாத்திரம் | மொழி |
| --- | --- | --- | --- |
| 2016 | *சீதாமா ஆண்டலு ராமையா சித்ரலு* | சீதா மகாலட்சுமி | தெலுங்கு |
| *முடுகாவ்* | கங்கா | மலையாளம் |
| 2017 | *தொண்டன்* | மகிஷாசுரமர்தினி | தமிழ் |
| 2018 | *செம* | மகிழினி | தமிழ் |
| *கடைக்குட்டி சிங்கம்* | ஆண்டாள் பிரியதர்ஷினி | தமிழ் |
| 2019 | வெண்ணிலா கபடி குழு 2 | மலர் | தமிழ் |
| 2020 | ஷைலாக் | பூங்குழலி | மலையாளம் |

மேற்கோள்கள்
-----------

1. ↑
2. ↑
3. ↑
4. ↑
5. ↑

வெளி இணைப்புக்கள்
-----------------

* ஐ.எம்.டி.பி இணையத்தளத்தில் அர்த்தனா பினு
* முகநூலில் அர்த்தனா பினு
இந்திய அரசியலமைப்பு சட்டம் 137 பிரிவு 145 இன் படி இந்திய உச்ச நீதிமன்றம் எந்த ஒரு தீர்ப்பையும் மறு ஆய்வு செய்வதற்கு அதிகாரம் படைத்தது ஆகும். உச்சநீதிமன்றச் சட்டம் , 1966 இன் படி தீர்ப்பு வழங்கப்பட்ட 30 நாட்களுக்கு உள்ளாக மறு ஆய்வு மனு தாக்கல் செய்யப்பட வேண்டும். மேலும் இந்த மறு ஆய்வு மனுவானது தீர்ப்பு வழங்கப்பட்ட குழுவிற்கும் விநியோகிக்கப்பட வேண்டும் எனவும் அறிவுறுத்தப்பட்டுள்ளது.

முக்கிய வழக்குகள்
-----------------

### 2ஜி அலைக்கற்றை வழக்கு

முதன்மைக் கட்டுரை: 2ஜி அலைக்கற்றை வழக்கு

பெப்ரவரி 2, 2012 இல் இந்திய உச்ச நீதிமன்றம் 2ஜி அலைக்கற்றை ஒதுக்கீட்டில் 122 உரிமங்களை விலக்கிவைத்தது.இந்தத் தீர்ப்பை எதிர்த்து இந்திய அரசு மார்ச் 2,2012 இல் மறு ஆய்வு மனு தாக்கல் செய்தது. இதே தினத்தில் எம்டிஎஸ் இந்தியா நிறுவனம் மறு ஆய்வு மனு தாக்கல் செய்தது. இந்திய உச்ச நீதிமன்றம் ஏப்ரல் 4,2012 இல் இந்திய அரசாங்கத்தின் மனுவை விசாரணைக்கு ஏற்றது. அதேசமயத்தில் ஏனைய 10 மறு ஆய்வு மனுக்களைதள்லுபடி செய்தது.

சான்றுகள்
---------

1. ↑  "Supreme Court of India Manual of Office Procedure" (PDF). Supreme Court of India. March 3, 2012 அன்று பார்க்கப்பட்டது.
2. ↑  "JURISDICTION OF THE SUPREME COURT". Supreme Court of India. March 6, 2012 அன்று மூலம் பரணிடப்பட்டது. March 3, 2012 அன்று பார்க்கப்பட்டது.
3. ↑  "2G licences cancellation: Sistema files review petition in Supreme Court". *Economic Times*. Archived from the original on May 22, 2012. .
4. ↑  "2G spectrum scam: Supreme Court dismisses all but one review petition Close". *Economic Times*. 4 April 2012. .
**கசுராகோ நடனத் திருவிழா** (Khajuraho Dance Festival) என்பது மத்தியப் பிரதேச கலா பரிசாத் எனப்படும் கலை அமைப்பால் ஏற்பாடு செய்யப்பட்டு ஒவ்வோர் ஆண்டும் நடைபெறும் நடனத் திருவிழாவாகும். பிரம்மாண்டமான ஒளி விளக்குகளால் அலங்கரிக்கப்பட்ட கசுரகோ கோயில்களின் பின்னனியில் பாரம்பரிய நடனங்களுக்காக இந்தியாவின் மத்திய பிரதேச மாநிலத்திலுள்ள சத்தர்பூர் மாவட்டத்தில் ஒரு வாரத்திற்கு இவ்விழா நடைபெறும். பொதுவாக பிப்ரவரி மாதம் 20 முதல் 26 வரை திருவிழா நடைபெறுகிறது. 

இந்த கலாச்சார திருவிழாவில் கதக், பரதநாட்டியம், ஒடிசி, குச்சிபுடி, மணிப்பூரி, மற்றும் கதகளி போன்ற இந்திய பாரம்பரிய வகை நடனம்ஹ்களுக்கு முக்கியத்துவம் வழங்கப்படுகிறது. இந்நடனப் பாங்குகளின் செழுமையை வெளிப்படுத்தும் சிறந்த நடனக் கலைஞர்களின் நடனநிகழ்ச்சிகள் விழாவில் இடம்பெறுகின்றன. நவீன இந்திய நடனம் சமீபத்தில் இப்பட்டியலில் சேர்த்துக் கொள்ளப்பட்டது.

திருவிழாவின்போது நடனங்கள் ஒரு திறந்தவெளி மேடையில் நிகழ்த்தப்படுகின்றன, வழக்கமாக சூரியக் கடவுளுக்கு அர்ப்பணிக்கப்பட்ட சித்ரகுப்த கோயிலுக்கும், சிவபெருமானுக்கு அர்ப்பணிக்கப்பட்ட விசுவநாத கோயிலுக்கும் முன்னால் இந்த திறந்தவெளி மேடைகள் அமைக்கப்படுகின்றன .

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-07-22 அன்று மூலம் பரணிடப்பட்டது. 2017-07-17 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2017-07-22 அன்று மூலம் பரணிடப்பட்டது. 2017-07-17 அன்று பார்க்கப்பட்டது.
தைவானின் கோசியுங்கில் உள்ள தைவான் சர்கரை அருங்காட்சியகம்.
**உணவு அருங்காட்சியகம்** (*Food museum*) என்பது மனிதகுலத்தைத் தாங்கி நிற்கும் உணவு கதையைச் சொல்லும் ஒரு அருங்காட்சியகம் ஆகும். பிரான்சின் பாய்ஸ் நகரில் உள்ள குங்குமப்பூ அருங்காட்சியகம் போன்று ஒரு குறிப்பிட்ட பொருளைப்பற்றி இத்தகைய அருங்காட்சியகங்களில் கவனம் செலுத்தப்படலாம். உதாரணமாக ஒரு தாவரத்திலிருந்து தயாரிக்கப்படும் ஒரு உணவை அவர்கள் ஆராயலாம். எடுத்துக்காட்டாக ஜெர்மனியில் உல்மில் இருக்கும் ப்ரெட் அருங்காட்சியகம்; விஸ்கொன்சினில் உள்ள தேசிய கடுகு அருங்காட்சியகம் போன்றும்; கலிபோர்னியாவின் கோபியா அருங்காட்சியகத்தில் காட்சிப்படுத்தப்படும் உணவு கலை; அல்லது வரலாற்று பண்ணைகள், உதாரணமாக, அயோவாவின் லிவிங் ஹிஸ்டரி ஃபார்ம்ஸ்.

சில சந்தர்ப்பங்களில், உணவு அருங்காட்சியகங்களானது, உலகு எவ்வாறு சாப்பிடுகின்றது என்பதைக் கவனத்தில் கொள்கின்றன. இதற்கு எடுத்துக்காட்டு பிரான்சின், மான்ட்பில்லியில் உள்ள அக்ரோபோலிஸ் அருங்காட்சியகம், சுவிட்சர்லாந்தின், நெஸ்லே பவுண்டேசனின் அருங்காட்சியகம் போன்றவை ஆகும். ஜப்பான் நாட்டின் றாமென் அருங்காட்சியகம் என்பது ஒரு புதுமையான உணவு அருங்காட்சியகம் ஆகும், இங்கு றாமென் உணவு வரலாறும், பல்வேறு நூடுல்ஸ் உணவகங்களும், பேரங்காடி வடிவில் காட்சிப்படுத்தப்பட்டு உள்ளது.

உணவு அருங்காட்சியகங்கள் வளர்ந்து வரும் உணவு பாரம்பரிய இயக்கத்தின் ஒரு பகுதியாகும்.

இந்தியாவில்
-----------

இந்தியாவின் முதல் உணவு அருங்காட்சியகம் தமிழ்நாட்டின் தஞ்சாவூர் மாவட்டத்தில் அமைந்துள்ளது.

வெளி இணைப்புகள்
---------------

* Directory of Food and Beverage Museums and Collections பரணிடப்பட்டது 2015-08-25 at the வந்தவழி இயந்திரம்
* NY Food Museum, New York, USA
* Southern Food & Beverage Museum, New Orleans, USA
* Museums about Food & Eating பரணிடப்பட்டது 2006-10-17 at the வந்தவழி இயந்திரம்
* All about history of cooking and food preparation, Prague, Czech Republic

மேற்கோள்கள்
-----------

1. ↑  "Home". *foodmuseum.com*. 2022-09-25 அன்று பார்க்கப்பட்டது.
2. ↑  "Explained: What Does India's First Food Museum At Thanjavur Offer". *IndiaTimes* (ஆங்கிலம்). 2021-12-20. 2022-09-25 அன்று பார்க்கப்பட்டது.
3. ↑  Nast, Condé (2021-11-17). "What to expect at India's first food museum in Thanjavur". *Condé Nast Traveller India* (ஆங்கிலம்). 2022-09-25 அன்று பார்க்கப்பட்டது.
**சச்சின் பைலட்** (பி. செப்டம்பர் 7, 1977) ஒரு இந்திய அரசியல்வாதி. இந்திய தேசிய காங்கிரசு கட்சியைச் சேர்ந்த இவர் ராஜஸ்தான் மாநிலத்தில் அக்கட்சியின் தலைவராகவும் துணை முதலமைச்சராகவும் இருந்தார்.

ஆரம்பகால வாழ்க்கை
-----------------

சச்சின் பைலட் உத்திர பிரதேசத்தில் உள்ள சஹாரான்பூர் என்ற கிராமத்தில் காங்கிரசு அரசியல்வாதி ராஜேஷ் பைலட்டின் மகனாகப் பிறந்தார். இவர் புது தில்லியில் உள்ள பால பாரதி விமானப் படை பள்ளியில் கல்வி கற்றார். தில்லி பல்கலைக்கழகத்தின் செயின்ட் ஸ்டீபன்ஸ் கல்லூரியில் பி.ஏ. ஹானர்ஸ் பட்டம் பெற்றார். அதன் பிறகு அமெரிக்காவின் பென்சில்வேனியா பல்கலைக்கழகத்தின் வார்ட்டன் வர்த்தகப் பள்ளியில் முதுகலை வணிக மேலாண்மைப் பட்டம் பெற்றார்.

அரசியல் வாழ்க்கை
----------------

ராஜேஷ் பைலட் 2000 ஆம் ஆண்டு சாலை விபத்தில் மரணமடைந்தார். இதைத் தொடர்ந்து இந்தியா திரும்பிய சச்சின் பைலட் தனது தந்தையின் பிறந்த நாளான பிப்ரவரி 10, 2002 அன்று காங்கிரஸ் கட்சியில் இணைந்தார். 2004 நாடாளுமன்றத் தேர்தலில் ராஜஸ்தான் மாநிலம் தவுசா நாடாளுமன்ற தொகுதியிலிருந்து மக்களவைக்கு (கீழ் அவை) சுமார் 1.2 லட்சம் வாக்குகள் வித்தியாசத்தில் தேர்ந்தெடுக்கப் பெற்றார். 2009 நாடாளுமன்றத் தேர்தலில் அஜ்மீர் தொகுதியிலிருந்து 15வது மக்களவைக்கு தேர்ந்தெடுக்கப் பெற்றார். தொகுதி சீரமைப்பினால் இவர் தொகுதி மாற நேரிட்டது. 2009 இல் இவர் பாரதீய ஜனதா கட்சியின் கிரண் மகேஸ்வரியை 76,000 க்கும் அதிகமான வாக்குகள் வித்தியாசத்தில் தோற்கடித்தார். பிறகு 2014ஆம் ஆண்டு மீண்டும் அஜ்மீர் தொகுதியில் போட்டியிட்டு பாஜக வேட்பாளரிடம் தோல்வி அடைந்தாார். 2018ஆம் ஆண்டு டிசம்பர் மாதம் நடைபெறவுள்ள ராஜஸ்தான் மாநில சட்டப்பேரவைத் தேர்தலில் டோங்க் தொகுதியில் போட்டியிடுகிறார்.

26 ஆம் வயதில் நாடாளுமன்ற உறுப்பினரான சச்சின் பைலட் இந்தியாவில் மிகக் குறைந்த வயதில் நாடாளுமன்ற உறுப்பினரானவராவார். இவர் உள்துறை விவகாரங்களைக் கவனிக்கும் நாடாளுமன்ற நிலைக்குழுவின் உறுப்பினராக இருந்தார். மேலும் இவர் விமான போக்குவரத்து அமைச்சகத்தின் ஆலோசனைக்குழுவின் உறுப்பினராகவும் செயல்பட்டார். மேலும் மத்திய தகவல் தொடர்பு மற்றும் தொழில்நுட்ப அமைச்சகத்தின் இணை அமைச்சராகவும் பதவி வகித்துள்ளார்.

இவர் இந்திய அமைச்சராக பதவி வகித்த முதல் இராணுவ அதிகாரி ஆவார்.

சொந்த வாழ்க்கை
--------------

சச்சின் பைலட் சாரா அப்துல்லாவை (தேசிய மாநாட்டுக்கட்சியின் தலைவரும், ஜம்மு மற்றும் காஷ்மீர் மாநிலத்தின் முன்னாள் முதல்வரான பரூக் அப்துல்லாவின் மகள்) 2004 ஆம் ஆண்டு ஜனவரி 15 ம் தேதி டெல்லி யில் மணந்தார்.

வெளியான புத்தகங்கள்
-------------------

* *ராஜேஷ் பைலட் : இன் ஸ்பிரிட் ஃபாரெவர்* : ஜனவரி 2001

குறிப்புதவிகள்
--------------

1. ↑
2. ↑
3. ↑

வெளி இணைப்புகள்
---------------

* சச்சின் பைலட்டின் அதிகாரபூர்வ இணையத்தளம்
* இந்திய அமைச்சரவை
**பஞ்சாப் இளைஞர் விழா** (Punjab Youth Festival ) பாக்கித்தான் நாட்டின் பஞ்சாபில் ஆண்டுதோறும் நடைபெறும் விளையாட்டு விழாவாகும். அக்டோபர் 20, 2012 ஆம் ஆண்டு அக்டோபர் மாதம் 20 ஆம் தேதியன்று பஞ்சாப் முதல்வர் சாபாசு செரீப் இத்திருவிழாவைத் தொடங்கி வைத்தார். தொடக்க விழா லாகூரில் உள்ள தேசிய வளைகோல் பந்தாட்ட மைதானத்தில் அன்று நடைபெற்றது. விழாவின் போது, 42,813 மாணவர்கள் தேசிய கீதத்தைப் பாடினர், இது ஒரு கின்னசு உலக சாதனையாக ஆனது. இதற்கு முன் பதினைந்தாயிரம் பேர் பங்கேற்று தேசிய கீதம் பாடிய சாதனை இந்தியாவிடம் இருந்தது. 

21 டிசம்பர் 2013 ஆம் ஆண்டு திசம்பர் மாதம் 21 ஆம் தேதியன்றூ தேசிய சட்டமன்ற உறுப்பினர் அம்சா சாபாசு செரீப் மற்றும் விளையாட்டு மற்றும் இளைஞர் விவகாரங்களுக்கான மாகாண அமைச்சர் இராணா மசூத் அகமது கான் ஆகியோர் பஞ்சாப் இளைஞர் விழா 2014 இன் சின்னத்தை பஞ்சாப் விளையாட்டு வாரிய லாகூரில் உள்ள உடற்பயிற்சி கூடத்தில் வெளியிட்டனர்.

மேற்கோள்கள்
-----------

1. ↑  "Hamza unveils Punjab Youth Festival logo". *Pakistan Today*.. பார்த்த நாள்: 22 December 2013.
2. ↑  "Hamza, Mashhood unveil logo of Punjab Youth Festival 2014". *FrontierPost*.. பார்த்த நாள்: 22 December 2013.

மேலும் படிக்க
-------------

* "Basant ban: Kites to fly for Punjab Youth Festival". *The Express Tribune*. 22 December 2013.. பார்த்த நாள்: 22 December 2013.
* "Fraction of Basant returns : Grounded kites to adorn the sky at youth festival". *Daily Times*. 22 December 2013.. பார்த்த நாள்: 22 December 2013.
* Nasir Qureshi (21 December 2013). "Punjab government announces to include Basant mela in Youth Festival". *The News Tribe*.. பார்த்த நாள்: 22 December 2013.

புற இணைப்புகள்
--------------

* பஞ்சாப் இளைஞர் விழாவின் அதிகாரப்பூர்வ இணையதளம்
Inside Kuélap
Walls of Soloco fortress, Chachapoyas, Peru
**சச்சப்போயா மக்கள்** அல்லது முகில் மக்கள் என்பவர்கள் அந்தீசு மலைத்தொடர்களில், இன்றைய பெருவில் வாழ்ந்த மக்கள் ஆவார். இன்கா இவர்களை அடக்கி ஆளும் முன் வளர்ச்சி அடைந்த நாகரிகத்தை இந்த மக்கள் கொண்டு இருந்தார்கள். இன்காவின் ஆட்சியை சச்சப்போயா தொடர்ச்சியாக எதிர்த்து வந்துள்ளார்கள். எசுபானியர்கள் தென் அமெரிக்காவை ஆக்கிரமித்து, இன்கா பேரரசை வீழ்த்திய பின்னர் இந்த மக்களுக்கு என்ன நடந்தது என்பது தொடர்பான தகவல்கள் தெளிவாகக் கிடைக்கப்பெறவில்லை. 

சச்சப்போயா மக்கள் பற்றிய தகவல்கள் தொல்பொருளியல் ஆய்வுகள் ஊடாகவும், எசுபானியர்கள் மூலங்கள் ஊடாகவும் கிடைக்கின்றன.

இந்த மக்களின் சமூக அமைப்பு சமத்துவம் மிக்கதாகவும் (egalitarian), இளகிய கூட்டாட்சியாகவும் (confederation)  இருந்தாக தொல்லியல் ஆய்வாளர்கள் கருதுகிறார்கள்<. இது அக்காலத்தில் நிலவிய பெரும்பாலான சமூக அரசியல் அமைப்புகளில் இருந்து மாறுபட்டது ஆகும்.

மேற்கோள்கள்
-----------

1. ↑  "Chachapoya". 2015-08-08 அன்று மூலம் பரணிடப்பட்டது. 2015-08-05 அன்று பார்க்கப்பட்டது.
2. ↑  Clues from the mists of time
பஞ்சாபி காக்ரா
பஞ்சாபி நடனமாடும் பெண்களின் உடை
**பஞ்சாபி காக்ரா** (பஞ்சாபி: ਘੱਗਰਾ) என்னும் உடையை பஞ்சாபி பெண்கள் அணிகின்றனர். தலையில் போர்த்திக் கொள்ளும் துணி, மேலே உடுத்திக்கொள்ளும் குர்த்தா, கீழே அணித்து கொள்ளும் காக்ரா, பேண்ட்/கால்சட்டை போன்ற சல்வார்/சுத்தன் ஆகிய நான்கும் சேர்ந்ததே இந்த உடை இந்த உடையை அரியானா, இமாச்சலப் பிரதேசம் ஆகிய மாநிலங்களைச் சேர்ந்த பெண்களும் அணிகின்றனர். இந்த உடையை அணிந்துகொண்டு கித்தா நடனம் ஆடுகின்றனர்.

ஆடை
---

### புல்காரி

தலையில் போர்த்திக் கொள்ளும் துணியை புல்காரி என்று அழைக்கின்றனர். இதில் விதவிதமான அலங்கார வடிவங்கள் வரையப்பட்டிருக்கும்.

### குர்த்தா/குர்த்தி/அங்கி/சோளி

முதன்மைக் கட்டுரை: சோளி
பஞ்சாபியர் குர்த்தா எனப்படும் மேலாடையை அணிந்து கொள்கின்றனர்.

நீளமான குர்த்தாவுக்கு பதிலாக நீளம் குறைந்த குர்த்தியை அணிவதும் உண்டு.

* சராய்க்கி குர்த்திசராய்க்கி குர்த்தி

மார்பகங்களை மட்டும் மறைக்கும் ரவிக்கை/ஜாக்கெட் போன்ற உடையை அங்கி என்றும், சோலி என்றும் அழைக்கின்றனர். இந்த உடை வயிற்றை மறைக்காது. அங்கியை மட்டும் அணிந்தால் அதற்கு சோலி என்று பெயர்.

சோளியை பட்டுத்துணியால் நெய்வதும் உண்டு. இந்த துணி பல நிறங்களில் விற்பனையாகிறது

* நகை வேலைப்பாட்டுடன் கூடிய பஞ்சாபி சோலிநகை வேலைப்பாட்டுடன் கூடிய பஞ்சாபி சோலி

### காக்ரா

Saraiki Tradition women wearing ghagra west Punjab
காக்ராவை பட்டுத் துணியிலோ, முஸ்லின் என்ற துணியிலோ நெய்கின்றனர். இது 9 முதல் 25 யார்டு நீளம் இருக்கும்.பஞ்சாபை சேர்ந்த அனைத்து மத பெண்களும் காக்ராவை அணிகின்றனர்.

இந்த துணியில் எம்பிராய்டரி எனப்படும் அழகு வேலைப்பாடுகளை காணலாம்.

### சுத்தன்/சல்வார்

காக்ராவுக்கு கீழே சுத்தன்/சல்வார் எனப்படும் ஆடைகளை அணிகின்றனர். பண்டிகை காலத்திலும், இழவு வீடுகளுக்குச் செல்லும் போதும், பெண்கள் காக்ரா அணிவதை வழக்கமாகக் கொண்டுள்ளனர்.

### படங்கள்

* பட்டியாலாவில் செய்யப்பட்ட புல்காரிபட்டியாலாவில் செய்யப்பட்ட **புல்காரி**
* சுத்தன் எனப்படும் ஆடையை அணிந்த பெண்சுத்தன் எனப்படும் ஆடையை அணிந்த பெண்
* பஞ்சாபி குர்த்தா, லெஹெங்காபஞ்சாபி குர்த்தா, லெஹெங்கா

இதனையும் காண்க
--------------

* சோளி

சான்றுகள்
---------

1. ↑  Punjab District Gazetteers: Ibbetson series, 1883-1884
2. ↑  Biswas, Arabinda (1985) Indian Costumes
3. ↑  "காப்பகப்படுத்தப்பட்ட நகல்" (PDF). 2014-05-01 அன்று மூலம் (PDF) பரணிடப்பட்டது. 2016-07-16 அன்று பார்க்கப்பட்டது.
4. ↑  Chaudhry, Nazir Ahmad (2002) Multan Glimpses: With an Account of Siege and Surrender
5. ↑  Mehta, Parkash and Kuma, Anjala (1990) Page 19 Poverty and Farm Size in India: A Case Study
6. ↑  "Nrityabhakti.com". 2017-09-24 அன்று மூலம் பரணிடப்பட்டது. 2016-07-16 அன்று பார்க்கப்பட்டது.
7. ↑  Gazetteer of the Hoshiarpur District: 1883-84. Sang-e-Meel Publications, 2001.
8. ↑  Punjab District Gazetteers: Rawalpindi District (v. 28A) (1909)
9. ↑  Punjab gazetteers, 1883, bound in 10 vols. without title-leaves
10. ↑  Gazetteer of the Jalandhar District 1884
11. ↑  Gazetteer of the Muzaffargarh District 1884
12. ↑  Eh Mera Punjab
13. ↑  Punjab District Gazetteers Volume VII Part A Multan District 1923-1924
14. ↑  Punjab District Gazetteers: Rupnagar 1987
தென்னாப்பிரிக்காவின் குடியரசு உடன் குழப்பிக் கொள்ளாதீர்கள்.

**தென்னாப்பிரிக்கக் குடியரசு** (*South African Republic*, டச்சு: *Zuid-Afrikaansche Republiek*, **ZAR**), பெரும்பாலும் **டிரான்சுவால்** என்றும் சிலநேரங்களில் **டிரான்சுவால் குடியரசு** ( Republic of Transvaal) என்றும் அறியப்படும் தன்னாட்சியான பன்னாட்டு ஏற்பு பெற்ற நாடு தென்னாப்பிரிக்காவில் 1852 முதல் 1902 வரை இருந்தது. இந்த நாடு முதல் பூவர் போர் எனக் குறிப்பிடப்படும் போரில் பிரித்தானியரை வீழ்த்தியது. மே 31, 1902இல் நடந்த இரண்டாம் பூவர் போரின் இறுதிவரை தன்னாட்சியுடன் திகழ்ந்தது. இரண்டாம் போரில் பிரித்தானியரிடம் தோற்று சரணடைந்தது. இப்போருக்குப் பின்னர் இக்குடியரசு இருந்த பகுதி டிரான்சுவால் குடியேற்றம் என அழைக்கப்பட்டது. முதல் உலகப் போர் மூண்டபோது சிறிய எண்ணிக்கையிலான பூர்கள் மாரிட்சு புரட்சியை முன்நடத்தி மைய சக்திகளுடன் கூட்டு சேர்ந்தனர்; விடுதலை பெறுவதற்கான இவர்களது இம்முயற்சி தோல்வியடைந்தது.

பெயரும் சொல்லியலும்
-------------------

### செட்சு-ஆபிரிகான்ச்செ ரிபப்ளீக் (ZAR)

அரசியலமைப்பின்படி நாட்டின் பெயர் *செட்சு-ஆபிரிகான்ச்செ ரிபப்ளீக்* (தென்னாப்பிரிக்கக் குடியரசு அல்லது சுருக்கமாக *சார்* *ZAR*) ஆகும். வால் ஆற்றின் புறத்தேயுள்ளே பகுதியாதலால் (டிரான்சு) பெரும்பாலானோர் *சார் டிரான்சுவால்*, என்றும் அழைத்தனர். குறிப்பாக "டிரான்சுவால்" என்ற பெயர் பின்னர் தென்னாபிரிக்கக் குடியரசு என்ற பெயரை ஏற்க மறுத்த பிரித்தானியராலும் பலமுறை பயன்படுத்தப்பட்டது. ஆகத்து 3, 1881ஆம் ஆண்டு பிரிடோரியா வழக்காற்றின்படி 'டிரான்சுவால் ஆட்பகுதி' எனக் குறிப்பிடப்படும் டிரான்சுவாலின் எல்லைகளும் தென்னாப்பிரிக்கக் குடியரசின் எல்லைகளும் வெவ்வேறானவை என பிரித்தானியர் வலியுறுத்தினர். இருப்பினும், பிரித்தானியருக்கும் சார் நாட்டிற்கும் இடையேயான உடன்படிக்கை பெப்ரவரி 27, 1884 இலண்டன் வழக்காற்றில்:469–474 பிரித்தானியா தனது நிலையை மாற்றிக்கொண்டு "தென்னாப்பிரிக்கக் குடியரசு" என்ற பெயரை பயன்படுத்தியது. 

தென்னாப்பிரிக்கக் குடியரசு, ஆரஞ்சு விடுதலை இராச்சியம், நதால், பசுத்தோ லாந்து போன்றவை
### டிரான்சுவால்

தென்னாப்பிரிக்கக் குடியரசு என்ற பெயருக்கு மிகுந்த முக்கியத்துவம் இருந்தமையால் பிரித்தானியர் செப்டம்பர் 1, 1900இல் தென்னாப்பிரிக்கக் குடியரசின் பெயர்:514 "டிரான்சுவால்" என மாற்றப்படவேண்டும் என்று சிறப்பு சாற்றறிக்கை வெளியிட்டது. இந்த சாற்றறிக்கை இரண்டாம் பூவர் போரின் போது தென்னாப்பிரிக்கக் குடியரசு தன்னாட்சியுடன் விளங்கிய நேரத்திலேயே வெளியிடப்பட்டது.

மே 31, 1902இல் பிரித்தானிய அரசு, தென்னாப்பிரிக்கக் குடியரசு, ஆரஞ்சு விடுதலை இராச்சியத்திற்கும் இடையே *வெரீனிகிங் உடன்பாடு* கையொப்பமிடப்பட்டது; இதன்படி சார் பகுதி டிரான்சுவால் குடியேற்றம் என மாற்றப்பட்டது. பிரித்தானிய அரசின் குடியேற்றங்களை மேலாண்மை செய்ய மே 20, 1903இல் குடியேற்றங்களுக்கிடையான அவை:516 நிறுவப்பட்டது. ஆ.தே.கா டிரான்சுவால் பகுதியை பிரித்து மையப்பகுதியை "கடெங்" என்று மறுபெயரிட்டபோது 1994இல் "டிரான்சுவால்" என்ற பெயர் இறுதியாக மாற்றப்பட்டது.

மேற்சான்றுகள்
-------------

1. 1 2  Alexander Mackay (1870). *Manual of modern geography, mathematical, physical, and political*. பக். 484. .
2. ↑  Tamarkin (1996). *Cecil Rhodes and the Cape Afrikaners*. பக். 249–250. .
3. 1 2 3 4  Eybers (1917). *Select constitutional documents illustrating South African history 1795–1910*. பக். 455–463. .
4. ↑  Irish University Press Series: British Parliamentary Papers Colonies Africa, (BPPCA Transvaal Vol 37 (1971) No 41 at 267)
தாராப்பூர் அணுமின் நிலையம்

**தாராப்பூர் அணுமின் நிலையம்** (*Tarapur Atomic Power Station*) மகாராட்டிர மாநிலம், தாராப்பூரில் உள்ள ஒரு இந்திய அணுமின் நிலையம் ஆகும்.

இங்கு அக்டோபர் 1969ல் கொதிக்கும் நீர் வகையான 200 மெகா வாட் திறனுடன் கூடிய இரு அணுக்கரு அணுசக்தி உலைகள் கொண்ட ஆலைகள் அமைக்கப் பட்டன. இதற்கான திட்டப் பணிகள் 1962ம் ஆண்டே தொடங்கி விட்டன. இந்த நிலையம் இந்திய அணுமின் கழகத்தின் நிருவாகத்தில் செயல்பட்டு வருகிறது. துவக்க நாட்களின் இவ்விரு உலைகளின் திறன் 200 மெகாவாட் அளவிற்கு இருந்தாலும், காலப் போக்கில் அவை 160 மெகாவாட் அளவிற்கு குறைந்தது. இந்த முதல் கட்ட ஆலைகளை அமெரிக்காவின் பெக்டேல் நிறுவனமும், ஜெனெரல் எலெக்ட்ரிக் நிறுவனமும் இணைந்து அருகாமையில் உள்ள அக்கர்பட்டி கிராமத்தில் கட்டி முடித்தன. ஆசியாவிலேயே முதன்முதலாக செயல்பட்ட அணுக்கரு அடிப்படையிலான மின்சாரம் தயாரிக்கும் ஆலை என பெயர்பெற்றது. தற்பொழுது இங்கு நான்கு அணுக்கரு அணுசக்தி ஆலைகள் செயல்பட்டு வருகின்றன, அவற்றின் மொத்த உற்பத்தித் திறன் 1400 மெகா வாட் ஆகும்.

சமீபத்தில் உயர்ந்த அழுத்தம் கொண்ட தண்ணீருடன் கூடிய 540 மெகாவாட் திறன் கொண்ட இரு உலைகளையும் சோதனை ஓட்டத்திற்குப் பிறகு வெற்றிகரமாக தாராப்பூரில் செயல்பட்டு வருகிறது. இந்தியாவில் செயல்படும் அணுசக்தி மின்சார உற்பத்தி ஆலைகளில், இதுவே மிகவும் அதிக திறன் கொண்ட ஆலையாகும். மதிப்பீடு செய்த அளவில் இருந்து மிகவும் குறைவான செலவில், குறிப்பிட்ட நாளுக்கு ஏழு மாதங்களுக்கு முன்னர் இந்த ஆலை இந்திய ந்யூக்ளியர் பவர் கோர்போரேசன் நிறுவனத்தால் கட்டி முடிக்கப் பெற்றது, மிகவும் பாராட்டுக்குரியதாகும். இப்பொறுப்பை லார்சன் அன்ட் டூப்ரோ நிறுவனமும், காம்மன் இந்தியா நிறுவனமும் இணைந்து கட்டி முடித்தன.

இவ்வாலைகளில் பணி புரியும் பணியாளர்களுக்கு பயன் படும் வகையில் இங்கிருந்து அருகாமையில் உள்ள தாராபூர் அணுசக்தி நிலைய வீட்டு வசதி வளாகத்தையும் பெக்டேல் நிறுவனம் கட்டிக் கொடுத்தது. முதலில் திட்டத்தில் செயல்பட்ட ஆங்கிலேயே அதிகாரிகளின் வசதிக்காக பல நல்ல வீடுகள் இங்கே கட்டினார்கள். இப்பொழுது முதலில் திட்டத்தில் ஈடுபட்ட ஆங்கிலேயர்கள் தமது நாட்டிற்கு திரும்பிச் சென்றதை அடுத்து, இப்போது இங்குள்ளவர்களே குடியிருந்து வருகின்றனர்.

தாராப்பூரில் இயங்கும் அணு மின் உலைகள்
-------------------------------------

தாராப்பூரில் முதன் முதலில் அக்டோபர் 28, 1969 அன்று முதல் இரு 160 மெகா வாட் மின் உற்பத்தித் திறன் கொண்ட கொதிக்கும் நீர் வகையிலான அணு மின் உலைகள் செயல்படத் துவங்கின.

பிறகு நாளடைவில் 540 மெகா வாட் மின் உற்பத்தித் திறன் கொண்ட கன நீர் உயர் அழுத்த நீர் உலை எண் நான்கு அணு உலை 2005 ஆம் ஆண்டு செப்டம்பர் மாதம் 12 ஆம் தேதி முதல் செயல்படத் துவங்கியது.

பின்னர் இதே போன்ற 540 மெகா வாட் மின் உற்பத்தித் திறன் கொண்ட கன நீர் உயர் அழுத்த நீர் உலை எண் மூன்று அணு உலை 2007 ஆம் ஆண்டு ஆகஸ்ட் மாதம் 18 ஆம் தேதி முதல் செயல்படத் துவங்கியது.
உணவுக் கலாச்சாரம் இடத்திற்கு இடம் மாறுபடுகிறது.தென்னிந்திய உணவுக் கலாச்சாரத்தில் முதன்மை உணவு அரிசி.

தமிழக உணவுக் கலாச்சாரம்
-----------------------

தமிழக உணவுக் கலாச்சாரம் இடத்திற்கு இடம் சற்று மாறினாலும் முதன்மை அரிசியிலிருந்து தயாரிக்கப்படும் சோறு மற்றும் இட்லி, தோசை, ஆப்பம் போன்ற உணவு வகைகளே பொதுவாக எல்லோராலும் பயன்படுத்தப்படுகிறது.

### சென்னை உணவுக் கலாச்சாரம்

சென்னையில் பல்வேறு இடங்களில் இருந்து வந்து மக்கள் வசிப்பதால் தனிக் கலாச்சாரமாக கூற இயலாது. இருப்பினும் மேலோட்டமாக பார்த்தால் பருப்பு அதிக அளவில் உணவில் பயன்படுத்த படுகிறது.வாழை பழங்களில் பச்சை வாழைப் பழம் அதிக அளவில் பயன்படுத்த படுகிறது.

### குமரி மாவட்ட உணவுக் கலாச்சாரம்

பெரும்பாலும் கேரள உணவுக் கலாச்சாரத்தோடு ஒத்துள்ளது.தேங்காய் அதிக அளவில் பயன்படுத்த படுகிறது. மீன் மற்றும் காய்கறிகள் அன்றாட உணவில் பயன்படுத்த படுகிறது.மரக்கறி(அவியல்),மீன் குழம்பு போன்றவை சிறப்பு மிக்கவை.சிற்றுண்டிகளில் ஏற்றங்காய் சிப்ஸ்,மோதகம் சிறப்பு மிக்கவை. நெய் மீன்,கிளாத்தி,நெத்தெலி,சாளை போன்ற பல்வேறு வகையான கடல் மீன்கள் உணவில் பயன்படுத்த படுகிறது.

### கொங்கு நாட்டு உணவுக் கலாச்சாரம்

கொங்கு நாடு என்பது தென்னிந்தியாவில், தமிழ்நாட்டில் திண்டுக்கல், கோயம்புத்தூர், தர்மபுரி, ஈரோடு, கரூர், கிருஷ்ணகிரி, நீலகிரி, சேலம், நாமக்கல், திருப்பூர் மாவட்டங்களை உள்ளடக்கிய பகுதி.கொங்கு நாட்டு சமையலில் அதிகம் பயன்படுத்தப்படுவது கம்பு, திணை, சாமை,சோளம் மற்றும் சம்பா கோதுமை இரவை.

கேரள உணவுக் கலாச்சாரம்
----------------------

தேங்காய் அதிக அளவில் பயன்படுத்த படுகிறது.

கர்நாடக உணவுக் கலாச்சாரம்
-------------------------

ஆந்திர உணவுக் கலாச்சாரம்
------------------------

வெளி இணைப்புகள்
---------------

* உணவுப் பண்பாடு பரணிடப்பட்டது 2012-08-05 at the வந்தவழி இயந்திரம் - அ. கா. பெருமாள்
பாரம்பரிய சராய்கி சஜாரக்
**சஜரக்** (*Sajarak*) என்பது **சராய்கி அஜ்ராக்** என்றும் அழைக்கப்படுகிறது. இது பாக்கித்தானின் தெற்கு பஞ்சாபில் பெரும்பாலும் காணப்படும் கட்டையாலச்சடித்தல் எனும் தனித்துவமான வடிவமாகும். இது சராய்கி கலாச்சாரம் மற்றும் மரபுகளின் அடையாளமாக மாறியுள்ளது. மார்ச் 6 அன்று, சராய்கி பண்பாட்டுத் தினம் கொண்டாடப்படுகிறது.

விளக்கம்
--------

சஜரக்கின் தோற்றம் சராக்கிகளிடையே சர்ச்சைக்குரியதாக இருந்தாலும், பெரும்பாலானவர்கள் இதை அஜ்ரக்கின் ஒரு வடிவமாகக் கருதுகின்றனர்.

சஜரக் என்பது பாக்கித்தானின் சிந்துவில் காணப்படும் கட்டையாலச்சடித்தல் முறையில் நெசவு செய்யப்பட்ட சால்வைகள் மற்றும் ஓடுகள் ஆகும். இவை பாக்கித்தானின் சிந்துவில் காணப்படுகிறது.

சஜாரக்கை சரைகிஸ்தான் மற்றும் சரக்கி மக்களின் அடையாளமாக உள்ளது. சஜ்ரக் ஆண்களுக்குப் பெருமையினையும் மரியாதையினையும் தருவதோடு பெண்களைப் பெருமைப் படுத்துவதாக உள்ளது. சராய்கி மக்கள் தங்கள் விருந்தினர்களுக்கு விருந்தோம்பலின் பகுதியாக அஜ்ரக்கை வழங்குகிறார்கள்.

 சராய்கி சஜரக்
இந்த சால்வைகள் முத்திரைகள் மூலம் கட்டையாலச்சடித்தல் முறையினைப் பயன்படுத்திச் செய்யப்பட்ட சிறப்பு வடிவமைப்புகள் மற்றும் வடிவங்களைக் காட்டுகின்றன. இந்த வடிவங்களை உருவாக்கும் போது பயன்படுத்தப்படும் பொதுவான வண்ணங்கள் நீலம், சிவப்பு, கருப்பு மற்றும் பச்சை ஆகியவை. சராக்கி பண்பாட்டில் வெளிர் நீல நிறம் அதிகமாகப் பயன்படுகிறது. சஜராக் பெரும்பாலும் வெளிர் நீல நிறத்திலும் சில நேரங்களில் நீல நிறத்திலும் இருக்கும். வெளிர் நீல நிறம் மற்ற அஜ்ராக்களில் தனித்துவமாக்குகிறது. சராக்கி தேசியவாதிகள் சஜாரக்கை வடிவமைத்தனர். சிந்தி அஜ்ராக் நீண்ட காலத்திற்கு முன்பு பயன்படுத்தப்பட்டது. சிலர் இதை சராய்கி அஜ்ராக் என்று அழைக்கிறார்கள், ஆனால் பெரும்பான்மையானவர்களுக்கு "சஜரக்" என்ற பெயர் தான் தெரியும்.

மேலும் பார்க்கவும்
------------------

* சரைகி சல்வார் உடைகள்

மேற்கோள்கள்
-----------

1. ↑  "Saraiki Ajrak Day observed in Tank". 7 March 2021.
2. ↑  "CM predicts opposition's defeat". 6 March 2022.
3. ↑  "CM Punjab Felicitates Seraiki People on the Eve of Seraiki Culture Day | Punjab Portal".
4. ↑  Ahmed Dharija, Zahoor. "Saraiki Festival Aur Ajrak". urducolumnsonline.com. 2015-09-04 அன்று பார்க்கப்பட்டது.

வெளி இணைப்புகள்
---------------

* سرائیکی اجرک (سجرک)